обявяват предварително.
 2.6.
 при спазване на разпоредбите относно свободата на информацията, одиторите опазват изискването за търговска поверителност. Трябва да се избягват конфликти на интереси;
 2.7.
 спазване на правилата за хигиена и безопасност на труда, както и правата на оператора. Този план следва да се подложи на предварителен преглед от страна на представители на одитирания субект.
 3. Принципи, отнасящи се до одитирания субект
 За улесняване на верификацията се прилагат следните принципи за предприеманите от одитирания субект действия:
 3.1.
 Одитираният субект е длъжен изцяло да сътрудничи на одитора и трябва да посочи компетентни лица за тази цел.
 Сътрудничеството може да включва например:
 —
 достъп до всички приложими нормативни разпоредби и стандарти,
 —
 достъп до програмите за съответствие и до съответните регистри и документи,
 —
 достъп до одитните и инспекционните доклади,
 —
 предоставяне на документация относно корективните действия и санкциите,
 —
 улесняване на достъпа до стопанските субекти.
 3.2.
 Одитираният субект е длъжен да прилага документирана програма, за да докаже на одитора, че стандартите се спазват на съгласувана и единна основа.
 4. Процедури
 4.1. Встъпителна среща
 Между представителите на двете страни по споразумението следва да се проведе встъпителна среща. По време на тази среща одиторът трябва да прегледа плана за верификация и да потвърди, че подходящите ресурси, документи и останалите необходими елементи са на разположение за провеждането на верификацията.
 4.2. Преглед на документите
 Прегледът на документите може да се състои в преглед на посочените в точка 3.1. документи и регистри, на структурите и на правомощията на одитирания субект и на всяко относимо изменение на системите за инспекция и сертифициране от влизането в сила на настоящото споразумение или от предишната верификация, като акцентът се поставя върху прилагането на елементите на системата за инспекция и сертифициране на представляващите интерес животни, животински продукти, растения или растителни продукти. Този етап може да включва преглед на съответните регистри и документи за инспекция и сертифициране.
 4.3. Проверки на място
 4.3.1.
 Решението дали да се включат във верификацията такива проверки трябва да се основава на оценка на риска, като се вземат предвид някои фактори, като съответните животни, животински продукти, растения или растителни продукти, констатациите за спазването на изискванията в миналото от страна на конкретния промишлен сектор или на страната износител, обемът на произведените и внесените или изнесени продукти, измененията на инфраструктурата и националните системи за инспекция и сертифициране.
 4.3.2.
 Проверките на място може да включват посещения на съоръженията за производство и обработка, на зоните за обработка и съхранение на храни и на контролните лаборатории, с оглед проверка на съответствието с информацията, съдържаща се в посочените в точка 4.2 документи.
 4.4. Последваща верификация
 При провеждане на последваща верификация, с която се цели да се провери дали пропуските са отстранени, може да е достатъчно да се проучат само елементите, за които е установено, че са необходими коригиращи действия.
 5. Работни документи
 Формулярите за докладване на констатациите и заключенията от одита следва да се стандартизират в максимална степен, за да се постигне по-последователен, прозрачен и ефикасен подход към верификацията. Работните документи могат да включват контролни списъци на елементи за оценка. Тези контролни списъци могат